અમદાવાદ: મુખ્યપ્રધાન વિજય રૂપાણીના સત્તાવાર નિવાસનું મેકઓવર શરૂ થયું છે. વર્ષ ર૦૦૧ પછી પહેલી વાર બંગલા નં.૧ ગાંધીનગર ખાતે મુખ્યપ્રધાન તેમના જીવનસાથી સાથે રહેવા આવ્યા છે. સીએમ રૂપાણી મુખ્યપ્રધાન બંગલોમાં શિફ્ટ થઇ ચૂક્યા છે ત્યારે રૂપાણીનાં પત્ની અંજલિબહેન રૂપાણીએ બંગલામાં થોડા ફેરફારો અંગેની સૂચના વિભાગને આપી હોવાનું આધારભૂત સૂત્રો જણાવે છે. રૂપાણીના નિવાસસ્થાન ઉપરાંત તેમની બાજુમાં બંગલામાં પણ ફેરફારો કરવામાં આવશે.બેડરૂમ, વોશરૂમ સહિતના તમામ બારીઓના કાચ બદલી નખાશે. મકાનને આછા રંગથી રંગવામાં આવશે. હાલમાં તેઓએ બેથી ત્રણ હળવા રંગ પસંદ કર્યા છે.